NaiveNeuron/SloPal huggingface dataset:
Šimko, Igor, poslanec NR SR (2024-04-23):
Ďakujem veľmi pekne. Ja zaujmem stanovisko ako spravodajca, pretože myslím si, že je to namieste, je to jeden z výrazne strategických prvkov v rámci Slovenska a v rámci toho, že naozaj vláda preberá zodpovednosť a poviem aj cez ktoré zákony. Výrazne preberá zodpovednosť zákonom o verejnom obstarávaní, výrazne preberá zodpovednosť zákonom o EIA, výrazne preberá zodpovednosť zákonom o strategických investíciách a tieto zákony majú za cieľ nielen malé zákazky nejakým spôsobom dostať do regiónov, aby mohli z nich žiť lokálne firmy, ktoré by to de facto aj tak robili, lebo keď tu sedí 70 poslancov z Bratislavy, tak oni nerozumejú tomu, že nejaký, nejaká skupina robotníkov na Spiši alebo na Gemeri pracuje pre subdodá... ako subdodávka pre firmu, ktorá to aj tak, tú väčšiu zákazku, vysúťažila z Bratislavy, lebo to je realita dnes. Tá firma z Bratislavy, ktorá to vyhrala doteraz na základe tých limitov, ktoré dnes boli platné, aj tak objednala len lokálnu firmu. Je to úplne prirodzené a normálne. Tak prečo by mala oberať Slovenská republika o zisk lokálnu firmu, ktorá to reálne aj tak urobí? Toto je, predpokladám, že celý účel zákona, aby toto, naozaj sa financie dostali do regiónov. Ale to asi vadí niektorým lobistom za veľké bratislavské stavebné firmy a rôzne, rôzne holdingy. Ja som počas tej rozpravy počul takú zvláštnu, zvláštnu závisť v hlase niektorých, nie všetkých, samozrejme, lebo tu sa tri a pol roka, alebo takmer štyri roky v núdzovom stave a v mimoriadnom stave obstarávalo takmer bez pravidiel. A táto závisť pramení z toho, že predošlá vláda neurobila žiadnu reformu verejného obstarávania, ale robila kšefty počas núdzového a mimoriadneho stavu v úplne inom režime a robila presne to, na čo teraz poukazuje, že by sa mohlo diať. Ale toto naozaj nemá zapotreby táto vláda a ja som úprimne rád, že sa ide zákonným spôsobom robiť reforma verejného obstarávania a naozaj sa idú robiť veci čisto a odstraňuje sa goldplating, ktorý sa tu zdôrazňuje. Čiže odstraňujú sa bariéry, ktoré sa na Slovensku vytvoria umelo a sú pápežskejšie ako európske pravidlá. Spomeniem ešte jednu vec pri zákone o strategických investíciách, bola tam nejaká polemika aj včera ohľadom podpredsedu ÚVO. No áno, však čo je na tom, že vláda systémom zákonov preberá zodpovednosť za hospodárstvo krajiny a za to, ako na Slovensku sa bude žiť. Tak bude tam podpredseda Úradu pre verejné obstarávanie menovaný šéfom úradu vlády a bude plne zodpovedný za to, aby to bolo zákonné a aby úrad vlády následne vedel napĺňať aj s vládou všetko to, čo si zadal a čo si dal za cieľ, aby sa naozaj na Slovensku zákonne preinvestovalo. Je to naozaj čistý spôsob, ako prevziať zodpovednosť za Slovensko a urobiť naozaj všetko pre to, aby sa každé euro na Slovensku preinvestovalo tam, kde patrí, a nevracali sa finančné prostriedky naspäť do Európskej únie alebo ostali nevyužité. Ďakujem vám veľmi pekne.
Paška, Pavol, predseda NR SR (2012-09-27):
Hlasujeme. (Hlasovanie.) 138 prítomných, 135 bolo za, 3 sa zdržali. Návrh sme pridelili výborom a určili lehoty na prerokovanie. Pán poslanec Matovič bude uvádzať v prvom čítaní hlasovanie o návrhu pani poslankyne Moniky Gibalovej na vydanie zákona č. 39/1993 Z. z. o Najvyššom kontrolnom úrade, je to tlač 188. (Hlasovanie o návrhu poslankyne Národnej rady Slovenskej republiky Moniky GIBALOVEJ na vydanie zákona, ktorým sa mení a dopĺňa zákon Národnej rady Slovenskej republiky č. 39/1993 Z. z. o Najvyššom kontrolnom úrade Slovenskej republiky v znení neskorších predpisov , tlač 188.)
M. Krajkovič, poslanec: (2010-03-09):
Zameranie zahraničnej politiky Slovenskej republiky na rok 2010 (tlač 1489) pridelil predseda Národnej rady Slovenskej republiky svojím rozhodnutím č. 1529 zo dňa 15. februára 2010 na prerokovanie Zahraničnému výboru Národnej rady Slovenskej republiky, ktorý zároveň určil za gestorský výbor. Zahraničný výbor Národnej rady Slovenskej republiky uznesením z 24. februára 2010 č. 198 odporúča Národnej rade Slovenskej republiky zobrať na vedomie Zameranie zahraničnej politiky Slovenskej republiky na rok 2010. Gestorský výbor na základe výsledku rokovania výboru a stanovísk poslancov gestorského výboru odporúča Národnej rade Slovenskej republiky zobrať na vedomie Zameranie zahraničnej politiky Slovenskej republiky na rok 2010. Informácia o výsledku prerokovania Zamerania zahraničnej politiky Slovenskej republiky na rok 2010 v Zahraničnom výbore Národnej rady Slovenskej republiky bola schválená uznesením Zahraničného výboru Národnej rady Slovenskej republiky č. 204 dňa 24. februára 2010. Týmto uznesením ma výbor zároveň poveril plniť funkciu spoločného spravodajcu. Pán predsedajúci, ďakuje, prosím, otvorte rozpravu.
Sulík, Richard, predseda NR SR (2010-12-15):
Prosím, hlasujte o tom, či predložený návrh zákona prerokujeme v treťom čítaní ihneď. (Hlasovanie.) 138 prítomných poslancov hlasovalo, 79 za, 52 proti, 7 sa zdržalo. Schválili sme tretie čítanie tohto zákona ihneď. Otváram rozpravu v rámci tretieho čítania. Do rozpravy sa neprihlásil nikto, vyhlasujem rozpravu za skončenú.
P. Hrušovský, predseda NR SR: (2004-03-17):
Z. Martináková, poslankyňa: ... v znení neskorších predpisov zriaďuje ďalší Výbor Národnej rady Slovenskej republiky na kontrolu a koordináciu reforiem. Prosím, dajte o tomto návrhu hlasovať.
Baška, Jaroslav, poslanec NR SR (2010-09-09):
Ďakujem veľmi pekne. Vážený pán minister, po prvé, takto podpísané osvedčenie nie je žiadna utajovaná skutočnosť, podobné osvedčenie som dostal aj ja domov normálne poštou. To je po prvé. Čiže nehovorili sme o žiadnej utajovanej skutočnosti, o ktorej hovoríte vy. Mňa by skôr zaujímala ešte jedna vec, prečo ste potom vytvorili, keď ste si svojím konaním taký istý, komisiu, ktorú ste vytvorili vy, keď sám ste spomínali, že Vojenskú spravodajskú službu podľa špeciálneho zákona kontroluje a môže kontrolovať len osobitný výbor na kontrolu Vojenskej spravodajskej služby alebo Vojenského spravodajstva, jedine ten ju zo zákona môže kontrolovať. Čiže mi povedzte, čo bude kontrolovať tá vaša kontrolná skupina, ktorú ste vy vytvorili, nejaké stopy bude zametať alebo čo bude robiť, aby tie termíny proste potom sedeli s tou previerkou a s celým tým procesom vymenovania a následne po 6 dňoch odvolania riaditeľa Vojenskej spravodajskej služby pána Hudeca. Nemyslíte si, že pánovi Hudecovi ste pomohli svojím konaním aj vy svojím rozhodovaním, ktoré nebolo v súlade so zákonom?
Kotleba, Marian, poslanec NR SR (2018-05-29):
Pán kolega Marček, tak ja budem reagovať na vašu zmienku alebo poznámku o manželstve, že teda je to zväzok muža a ženy a že teda chcete, aby to predkladatelia takto vnímali. No verte mi, že my sme nikdy vo svojich životoch, predtým ani teraz, keď sme v parlamente, a ani nikdy o hocikoľko rokov neuvažovali nad tým, že by manželstvo mohlo byť niekedy niečo iné ako zväzok muža a ženy. My určite (povedané so smiechom), určite sme tí poslední, sme tí poslední, ktorí niečo také pripúšťajú, lebo pre nás je to nepredstaviteľné, neakceptovateľné a jednoducho nemysliteľné. Čiže v tomto sa naozaj nemusíte báť, pre nás, keď sa hovorí manželstvo, manželstvo je len posvätný zväzok muža a ženy za účelom založenia rodiny, detí a tak ďalej, nič viac, nič iné nemôže byť manželstvo.
Kondrót, Maroš, poslanec NR SR (2015-11-24):
Pán predseda, dajte, prosím, hlasovať o tom, že Národná rada sa uzniesla v súlade s § 73 ods. 3 písm. c) zákona o rokovacom poriadku prerokovať predložený návrh zákona v druhom čítaní.
Hort, Milan, podpredseda NR SR (2010-10-20):
Ďakujem pekne, pán spravodajca. Zaujmite miesto určené pre spravodajcov. Otváram všeobecnú rozpravu. Konštatujem, že som dostal písomnou formou jednu prihlášku do rozpravy, a to pani poslankyne Viery Tomanovej z poslaneckého klubu SMER – sociálna demokracia. Po jej vystúpení bude možnosť prihlásiť sa do rozpravy ústne. Pani poslankyňa, nech sa páči.
A. Belousovová, podpredsedníčka NR SR: (2007-09-18):
návrhu skupiny poslancov Národnej rady Slovenskej republiky na vydanie zákona, ktorým sa mení a dopĺňa zákon č. 171/2005 Z. z. o hazardných hrách a o zmene a doplnení niektorých zákonov . Návrh zákona ste dostali ako tlač č. 390, návrh na jeho pridelenie na prerokovanie výborom máte v rozhodnutí č. 389. Teraz dávam slovo pánovi poslancovi Pavlovi Minárikovi, aby za skupinu predkladateľov poslancov návrh zákona uviedol. Nech sa páči, pán poslanec, máte slovo.
T. Cabaj, podpredseda NR SR: (2010-03-10):
S faktickou poznámku vystúpi pán poslanec Ján Golian, pripraví sa József Berényi.
Pročko, Jozef, poslanec NR SR (2023-12-12):
Pán Dvořák, oni zvyšujú zdravotné poistenie a to sa dotkne každého jedného človeka, každého jedného človeka, zamestnávateľov a to bude čistá katastrofa. Pani Marcinková viete, oni sa spájajú a konsolidujú, ale svojich ľudí. Oni sú ako obrátený Jánošík, oni chudobným berú a bohatým dávajú. Pán Viskupič, Marián, ja vnímam tvoju matovičofóbiu, teraz mi to Igor zobral, to, čo som chcel povedať, že, Mariánko, aj ty si hlasoval za veľa vecí a ty si neodpustíš, aby si ešte aj, keď telefonuješ so sesternicou, nespomenul toho Matoviča. Takže skúsme naozaj, skúsme, dostal si teraz od neho konkrétne veci. Skús, Mariánko, skús trošku vnímať. Naozaj ja by som poprosil o tú spoluprácu. Pán Sabo, no, Mišo, áno, áno máš pravdu, ako presne si to pomenoval. Ja ako absolútne v tomto perfektne ty, ty vystihuješ tieto veci nielen v tom enviro, ale aj v tých médiách, Vieš, oni, oni, Fico potrebuje umlčať ľudí. Fico, Fico potrebuje médiá, ktoré budú tíško hovoriť o tom, aký je skvelý a jedinečný. Vieš a Slovenská televízia, ja súhlasím s tebou, sa začala podobať na ČTV a to mu vadí, to mu vadí. On je, on je taký Babiš, Orbán. To sú, to sú páni, ktorým uškodilo mamony, prerobil celú ich DNA, stali sa z nich obludy. Szalay, no, ja som večný optimista. Ja si myslím, že, že, že sa nájde niekto. Treba na nich apelovať. Veď aj ty ich poznáš, niektorých poznám, niektorí sú vysoko, perfektní športovci, ktorí majú morálku, česť. Ja stále, keď sa bavíme na chodbe, tak oni mi aj rozprávajú veci, ktoré, ktoré sú jasné, aj pri tomto. Oni sami hovoria, že to tak je. No a Matovič, no, Igor, musím povedať, že niektorí ťa nechcú do, do, do spolupráce, ale ja verím, že budeme spolupracovať... (Prerušenie vystúpenia časomerom.)
Štefanec, Ivan, poslanec NR SR (2012-10-23):
Ďakujem pekne, pán predseda. Pán poslanec Blaha, ten základný rozdiel je v tom, že skúste, prosím, vnímať fakt, že keď znížite percento daní, vyberiete viac. Čiže vy si sami škodíte. Vy keď chcete viac rozdeľovať a viac investovať do výskumu, inovácií, do školstva, no, tak teraz budete mať tých peňazí menej, budete rozdeľovať menej. Toto je ten problém, na ktorý vás upozorňujeme. Vy budete mať menej ešte aj do toho zdravotníctva, ktoré síce nereformujete, do toho školstva, kde je potrebné investovať, kde je potrebné zvyšovať platy učiteľom. Jednoducho, takýmto spôsobom vy dostanete do štátnej kasy menej. To je ten problém. No, keď ste dali tú hodenú rukavicu o Švédsku, ja vás chcem upozorniť, že to nie je len tak, tá zmena, že oni idú o štyri percentuálne body dole s daňou z príjmu, my ideme hore. My budeme mať vyššiu, ale celkové daňové zaťaženie, pán poslanec, celkové bude nižšie vo Švédsku ako na Slovensku. Bude nižšie. Celkovo oni mali o 3,9 percenta vyššie, takto sa prehodíme, čiže aj spolu s tými opatreniami, o ktorých hovoríte, my sa dostaneme na vyššiu úroveň zdaňovania. Kdežto my potrebujeme rásť a dobiehať vyspelejšie krajiny. A najlepší spôsob, ako dobiehať, je podporiť rast cez zníženie priamych daní. Lenže vy ich chcete, nieže ani udržať, vy ich chcete zvyšovať a zabiť takto pracovné miesta. Takto ľuďom nepomôžete. Ďakujem.
B. Bugár, podpredseda NR SR: (2005-11-08):
(Hlasovanie.) Prítomných 135, za 1, proti 72, zdržalo sa 61, nehlasoval 1 poslanec. Tento bod sme neschválili. Nech sa páči.
P. Hrušovský, predseda NR SR: (2003-09-19):
(Hlasovanie.) Prítomných je 135 poslancov, za 53, proti 3, zdržalo sa 77, nehlasovali 2. Návrh sme neschválili. Ďakujem, pán poslanec, za predloženie návrhu, tým sa vaša úloha výborom povereného poslanca skončila. Poprosím pána poslanca Husára, ktoré poveril ústavnoprávny výbor, aby predložil návrh uznesení k prerokúvanému návrhu skupiny poslancov na vydanie zákona, ktorým sa mení a dopĺňa zákon č. 462/2002 o poskytnutí jednorazového finančného príspevku politickým väzňom v znení zákona č. 665/2002 Z. z. Pán poslanec Husár. S. Husár, poslanec: Vážený pán predseda, v rozprave neodznel žiaden procedurálny návrh, preto prosím, aby ste dali hlasovať o tom, že Národná rada Slovenskej republiky sa uzniesla v súlade s § 73 ods. 3 písm. c) zákona o rokovacom poriadku prerokovať predložený návrh zákona v druhom čítaní.
Jurinová, Erika, podpredsedníčka NR SR (2014-11-10):
Reakcia na faktické poznámky, pán poslanec Blaha.
Ďuriš Nicholsonová, Lucia, podpredsedníčka NR SR (2019-02-07):
Pán poslanec Marosz.
Zmajkovičová, Renáta, podpredsedníčka NR SR (2014-07-09):
Pán poslanec Mikuš.
Laurenčík, Milan, podpredseda NR SR (2021-05-03):
Páni, pán navrhovateľ aj pán spravodajca, prosím, ukľudnite sa, nechajte rečníka rozprávať. (Reakcia z pléna.) Poprosím vás, kľud. (Reakcia z pléna.) Pán spravodajca, ste sa prihlásil do rozpravy, teraz buďte, prosím, ticho, nechajte rečníka rozprávať.
Figeľ, Ján, podpredseda NR SR (2013-09-11):
Nech sa páči, Jozef Mikuš.
Paška, Jaroslav, poslanec NR SR (2019-06-24):
Ďakujem za slovo, pani predsedajúca. Vážený pán poslanec Osuský, ja myslím, že vám ide o to, aby ste spestrili diskusiu presne pred voľbami, a pokiaľ možno, aby ste vyšpánovali troška atmosféru, nech je bojovnejšia. Nemôžte myslieť tieto, takéto sprostosti, čo ste napísali do tejto predlohy, ako vážne s plným vedomím a, povedal by som, aj s plným záujmom zlepšiť pomery na Slovensku, pretože takéto formulácie, ktoré sú uvedené, a konštrukcie, určite nebudú prispievať k zlepšeniu pomerov na Slovensku a zlepšeniu národnostných vzťahov, ale skôr naopak. Budú smerovať k atomizácii spoločens..., spoločnosti, k uzavretiu sa spoločenstiev národnostných etník a, povedal by som, k napätiu, ktoré bude sa ďalej prehlbovať. Takže pokiaľ sa nám podarilo počas tohto volebného obdobia utlmiť vášne, a najmä vo vzťahoch medzi maďarskou menšinou a slovenskou spoločnosťou, tak týmto sa snažíte rozbiť túto, povedal by som, dobrú atmosféru, rozmlátiť ju a vyprovokovať naozaj, vyhecovať národnostné napätie na Slovensku. To je vaším normálnym a zle mysleným cieľom.
Kuffa, Filip, poslanec NR SR (2021-11-05):
Pán minister Budaj, klamete a zavádzate. Tá včerajšia diskusia na TA3, to čo bolo? Však vy ste všetkých dourážali ľudí, čo žijú na vidieku. Dáte tam nejakú trápnu fotku, čo tam vlkári zverejnili, nejakého Dodžu, mimochodom to nebolo ani z Bratislavy. Len to vy ste si nevšimli, že kde to bolo nafotené. A vy vlastne hovoríte to, že keď je niekto poľnohospodár, keď je človek, ktorý robí v lese, keď je človek, ktorý žije na vidieku, že on by mal byť ako posledný žebrák a jazdiť asi na Trabante, že on nemôže mať ani auto. Toto je váš odkaz spoločnosti, že my maríme plány na čerpanie peňazí z plánu obnovy? To je to vaše vydieranie, čo tu hovoríte. Dokonca, že my nechceme, aby ľudia dostali v regiónoch peniaze. No tak to je absolútny nonsens. Však včera váš vládny poslanec tu vystúpil a povedal: „Máte pravdu, peniaze môžu čerpať iba mimovládky a neziskové organizácie a kadejaké OZ“. Tak čo tu teraz ste prišli a natrepali ste, 92 vedeckých autorít vás podporuje. No tak to je hanba, to je absolútne hanba. Veľká reforma a iba 92 autorít sa našlo. Päťdesiattisíc podpisov Osloboďme národné parky. Táto podvodná klikacia petícia, s tým sa vy hrdíte? Alebo so 105-tisíc podpismi ďalšej petície za nič? Za 10 % územia Slovenska, aby bolo nič?! S tým sa vy hrdíte?! Oklamali ste občanov na týchto petíciách a ešte tu prídete do pléna Národnej rady drzo to obhajovať a hrdiť sa tým. A váš výrok, čo ste povedal: „Je len málo ľudí schopných postaviť sa a povedať: „vy ste idioti“.“ No tak v mene týchto nespokojných ľudí a v zmysle hesla Matoviča kľudne tu teraz môžem reportovať: „Vy ste idioti!“. (Potlesk.)
Tomáš, Erik, poslanec NR SR (2019-06-20):
Vážený pán predsedajúci, kolegovia, kolegyne, v rozprave neboli podané žiadne pozmeňujúce a doplňujúce návrhy. Budeme teda hlasovať o pozmeňujúcich návrhoch zo spoločnej správy. Spoločne o návrhoch 1 až 4 s odporúčaním gestorského výboru schváliť.
Laššáková, Jana, doterajšia podpredsedníčka NR SR (2016-03-23):
Pán poslanec Karol Galek.
Nicholsonová, Lucia, poslankyňa NR SR (2012-09-25):
Ďakujem veľmi pekne za slovo. Ďakujem aj za vystúpenie. Ja viem, že ten poslanecký návrh zákona predstavuje len čiastkovú úpravu v zákone o výbušninách, mňa ale trochu zarazilo to, že ministerstvo hospodárstva odporučilo neschváliť tento poslanecký návrh, neprijať ho, pretože vraj pripravuje komplexne nový zákon o výbušninách. A ja by som sa chcela opýtať v tejto súvislosti, že kedy ho mienia predložiť, lebo pokiaľ viem, on je hotový v šuflíku už minimálne dva roky, my sami ešte na ministerstve práce sme mali k tomu rozporové konania, kde sme vyriešili ten rozpor. A vieme veľmi dobre, že od toho nešťastia v Novákoch uplynulo, mám taký pocit, že už viac ako päť rokov. Takže to je otázka skôr na tých, ktorí tu nie sú, ale veľmi by ma to zaujímalo. Ďakujem.
Pčolinský, Peter, podpredseda NR SR (2022-11-09):
Ďakujem pekne. S ďalšou faktickou poznámkou, pán poslanec Dostál, nech sa páči.
Bugár, Béla, podpredseda NR SR (2016-06-17):
Vyhlasujem rozpravu o tomto bode programu za skončenú. Pani navrhovateľka, chcete zaujať stanovisko? Nech sa páči, máte slovo.
Grendel, Gábor, podpredseda NR SR (2023-03-21):
Dávam slovo spravodajcovi, ktorého určil navrhnutý gestorský výbor pre obranu a bezpečnosť, pánovi poslancovi Marcelovi Mihalikovi.
Glváč, Martin, podpredseda NR SR (2017-12-07):
Pán poslanec, chcete položiť doplňujúcu otázku, k dažďu trebárs? Nie. Ďalšia otázka je od pána poslanca Senka a znie: „Pán predseda, akým spôsobom bude vláda Slovenskej republiky postupovať v oblasti platových podmienok ústavných činiteľov?“ Nech sa páči.
Pčolinský, Peter, podpredseda NR SR (2022-12-06):
Nie, nevrátim vám čas.
Laššáková, Jana, podpredsedníčka NR SR (2013-01-29):
Máte námietku, pán poslanec? Má námietku. Budeme hlasovať o námietke pána poslanca. Prezentujme sa a hlasujeme. (Hlasovanie.) 139 prítomných poslancov, za návrh 62, 77 proti. Námietka sa neprijala. Nech sa páči.
Glváč, Martin, podpredseda NR SR (2018-03-26):
Ďalšia v rozprave vystúpi pani poslankyňa Zemanová, nech sa páči.
Laurenčík, Milan, podpredseda NR SR (2020-05-14):
Ďakujem. Ďalšia otázka je opäť od pána poslanca Richarda Rašiho, tentokrát na ministra zdravotníctva Slovenskej republiky Mareka Krajčího a otázka znie: „Pán minister, prečo ste výberové konania na predsedu predstavenstva a členov predstavenstva Všeobecnej zdravotnej poisťovne urobili v rozpore so zákonom a smernicou, že ste na prihlásenie nechali reálne len štyri celé pracovné dni, a prečo ste nezverejnili víťazný projekt a hodnotenie jednotlivých členov komisie? Takto si predstavujete transparentné výberové konania?“ Nech sa páči, pán minister, môžete odpovedať v čase päť minút.
P. Hrušovský, predseda NR SR: (2005-02-08):
(Hlasovanie.) 141 prítomných, 27 za návrh, 8 proti, 106 sa zdržalo. Body 15, 16, 17 sme neschválili. Budeme hlasovať o bode 18. M. Abelovský, poslanec: Budeme hlasovať o bode 18.
Jurinová, Erika, podpredsedníčka NR SR (2013-06-04):
Ďakujem pekne. Poprosím do rozpravy poslanca Jozefa Viskupiča.
Valášek, Tomáš, poslanec NR SR (2021-10-05):
Vďaka, pán predsedajúci. Dovoľte mi začať poďakovaním kolegovi Dostálovi za niečo, čo bol veľmi odborný, slušný a myslím, že pozitívne ladený komentár. Vďaka za tú, za tú podporu tomu meritu toho zákona. Chcem s vami úplne súhlasiť a znovu podčiarknuť, áno, vieme a vieme z praxe, že už teraz sa to pozitívne odmeňovanie vo forme nejakého dňa voľna a či finančnej odmeny deje. Tento zákon sme nevytiahli, moje kolegyne z Progresívneho Slovenska, z vákua ani z palca. Je založený na praktickej skúsenosti v spätnej väzbe od ľudí, ktorí chodia do právnických kancelárií s touto otázkou. (Zaznievanie gongu.) A faktom je, že zisťujeme, že veľa ľudí to už robí, ale robia tak na vlastné riziko. A robia to doslova na hrane zákona. A ja som pevne presvedčený, že veci sa majú robiť tak, ako sa majú robiť. Majú sa robiť čisto, a nie plátať. A nevystavujme tých ľudí, ktorí chcú urobiť dobrú vec pre nás všetkých, tých zamestnávateľov, ktorí chcú motivovať svojich zamestnancov k očkovaniu, riziku právneho postihu len za to, že nevieme upraviť návrhom, právnym návrhom niečo, čo je ľahko upraviteľné. Mám čas veľmi rýchlo na zvyšné dva body? (Rečník sa obrátil k predsedníckemu pultu.) Veľmi rýchle. Nárokovateľnosť. Rozumiem tým obavám, očakával som ich, je to konzistentné s dlhodobejšou, s dlhodobejšou spätnou väzbou od SaS. Na druhej strane máme pocit, že ten inštitút má svoj význam. Je to totiž o signalizácii zo strany štátu, že na tejto veci nám záleží. Ten štát už sa rozhodol ako spoločnosť, že chceme určitým spôsobom povzbudzovať aj signalizovať, že darcovstvo krvi je dôležité. Myslíme si, že aj očkovanie je rovnakého spoločenského významu. Ale opäť, toto je niečo, čo je na diskusiu. Tým sa dostávam k môjmu tretiemu a záverečnému bodu vzhľadom na čas. Táto téma, ako aj téma, ktorú otvoril kolega Dostál, či by mali byť všetci očkovaní, už aj tí, čo boli, pardon, všetci odmenení, už aj tí, čo boli očkovaní pred vstupom tohto zákona do platnosti, alebo nie. Tá téma je, samozrejme, na niečo, čo ideme prebrať v druhom čítaní. Pripomínam bez nejakého vydierania či nátlaku, že áno, ak tento zákon zabijeme a spätne zistíme, že nám chýba nejaký nástroj na motivovanie k očkovaniu a že takéto niečo by sa nám vlastne hodilo, tak na šesť mesiacov si tú cestu prípadne, že to neposunieme do druhého čítania, zahatíme. Vďaka, pán predsedajúci.
Danko, Andrej, podpredseda NR SR (2023-12-06):
Ďakujem. Dávam slovo členke výboru pre sociálne veci poslankyni Ľubici Laššákovej, aby informovala Národnú radu o výsledku prerokovania návrhu vlády vo výbore.
Suja, Miroslav, poslanec NR SR (2021-03-30):
Ďakujem za slovo, pán predsedajúci. Môj predrečník povedal skoro všetko, čo som chcel. Súhlas takisto s tými rúškami. Ja by som tam neuložil, ja som to rovno zrušil, kto chce, nech sa chráni, nikto to nikomu nebráni, ale bol som teraz v prírode, vidím ľudí chodiť s respirátormi v lese, sám chlap s dvoma deťmi, hovorí, že pre istotu, že nikdy nevieš, že nemôže si dovoliť pokutu, tak vravím, že to už je trošku pritiahnuté za vlasy, takže s tým plný súhlas. Ale ja by som sa chcel spýtať jednu vec. Keď si otvoril ten hazard, súhlasím s tými herňami, samozrejme, ale čo sme hovorili minulý rok, keď sme tu preberali, že bude nový zákon o hazarde, či sa nad tým niečo uvažuje, páni, či vy dvaja niečo viete, či by ste nemohli povedať, alebo nie, lebo bolo prisľúbené, že tento rok ten zákon pôjde. Ďakujem.
Ďuriš Nicholsonová, Lucia, podpredsedníčka NR SR (2017-02-09):
Nech sa páči.
Grendel, Gábor, podpredseda NR SR (2020-04-07):
Prezentujme sa a hlasujme. (Hlasovanie.) Prítomných 134 poslancov, za 90, proti 41, zdržali sa 3, nehlasovalo 0 poslancov. Konštatujem, že tento návrh sme schválili, návrh zákona teda prerokujeme v druhom čítaní. Ďalej pristúpime k hlasovaniu o pridelení návrhu výborom a o určení gestorského výboru, ako aj lehoty na jeho prerokovanie. Prosím pána spravodajcu, aby uviedol hlasovanie.
Pellegrini, Peter, podpredseda NR SR (2020-05-15):
Pán poslanec Marian Kotleba.
Šeliga, Juraj, podpredseda NR SR (2020-09-30):
Prosím, prezentujme sa a hlasujme. (Hlasovanie: Prítomných 71 poslancov.) Konštatujem, že Národná rada Slovenskej republiky nie je uznášaniaschopná. V zmysle § 23 ods. 6 vyhlasujem pätnásťminútovú prestávku. (Reakcie z pléna.) (Prestávka.) (Po prestávke.)
Žiga, Peter, podpredseda NR SR (2024-05-21):
Ďakujem pekne, pán navrhovateľ. Chce sa vyjadriť spravodajca? Nie je tomu tak. Takže podľa schválenej procedúry pristúpime k hlasovaniu o tomto bode programu. Prosím spravodajcu z ústavnoprávneho výboru, aby uviedol hlasovanie o návrhu uznesenia k atentátu na predsedu vlády Slovenskej republiky Roberta Fica, tlač 305, bod 136 schváleného programu. Nech sa páči, pán spravodajca, máte slovo.
Poliačik, Martin, poslanec NR SR (2019-02-06):
Ďakujem veľmi pekne. Vlado Sloboda, spomínal som to aj na príklade presne toho Bélu Bugára, že stále, teraz sa to skrátilo na menší čas, ale stále máme ten istý problém, že ten, tá náprava ako keby je nezabezpečiteľná a tým pádom ako celý ten zákon je nezmyselný. A súhlasím úplne s tým, že je to vec, ktorá sa má v tom zákone riešiť ináč, aj sme to navrhovali, jednoducho ale to neprešlo. Kolega Baránik má ešte stále mnoho času sa naučiť rozmýšľať v kontexte. Jemu to trvá, ale verím, že sa k tomu raz dopracuje. Sú iné krajiny, ktoré sú nám vzorom v tom, že prečo má takýto typ zákona existovať. Samozrejme, že ten zákon má hovoriť o oveľa prísnejších majetkových priznaniach a má hovoriť o jasnom vyvodzovaní dôsledkov za konflikty záujmov, lebo tie častokrát majú byť posudzované prísnejšie ako porušenie Trestného zákona. A práve preto mnohé civilizované krajiny, ako on povedal, majú zákony, ktoré na to myslia, ktoré definujú majetkové priznania, definujú konflikty záujmov a dávajú orgánom, ktoré sú buď nezávislé, alebo súčasťou parlamentu, alebo sú inak konštruované, možnosť verejných funkcionárov za to trestať. A ja som hrdý na to, že ma radí teda medzi ľudí, ktorí tieto veci vymýšľajú, lebo si myslím, že sú to veci, ktoré sú vymyslené vo verejnom záujme. A, kolega Dostál, zachytil som iba to, čo bolo povedané na grémiu, že údajne schválenie tej novej novely má byť otvorením dverí pre hlasovanie o tomto bode. Podľa mňa je to nezmysel, zvlášť ak ten zákon má začať platiť až od budúceho januára, ale zase nezmyselné rozmýšľanie zo strany predsedu parlamentu je niečo, na čo si skôr zvykám, než čo by... (Prerušenie vystúpenia časomerom.)
J. Halecký, poslanec: (2008-01-29):
Rozpor, ako vidíme, nastáva v tom, že opozícia považuje za dôležité, že nebola prerokúvaná táto zmluva za okrúhlym stolom, že sa prijíma tlačový zákon, ktorý považujú za zlý a nedostatočný. Koalícia zase opačne považuje prijatie tejto zmluvy za prioritné a za dôležité práve v tom časovom intervale, ktorý bol navrhnutý. Ja si osobne myslím, že riešenie nehlasovať za Lisabonskú zmluvu kvôli tlačovému zákonu a kvôli iným okolnostiam je zlé a dokonca nevidím ani vylúčenú možnosť, aby také stretnutie za okrúhlym stolom sa ešte uskutočnilo, predsa ešte je čas, a aby sa prerokovali, dajme tomu, aj niektoré otázky, čo sa týka tlačového zákona. Myslím si, že zo strany opozície by bolo správnejšie a dôležitejšie, pokiaľ by podporili Lisabonskú zmluvu aj napriek tomu, že majú výhrady voči tlačovému zákonu. Bolo by to riešenie dospelejšie a vhodnejšie jednotlivých politických strán. Ďakujem.
Vančo, Branislav, poslanec NR SR (2024-01-18):
Ďakujem za slovo, pán predsedajúci. Ďakujem kolegovi Krúpovi za jeho vystúpenie aj teda že sa, že nadviazal na vystúpenie pani prezidentky a hovoril aj o tých tridsiatich rozhodnutiach, ktoré, ktoré, o ktorých sme teda dlho počúvali od pána ministra Suska aj od pána poslanca Gašpara, že ich majú pripravené a že ich dajú k dispozícii, tak pani prezidentka potvrdila, že aspoň jej ich dali k dispozícii, keďže nám ostatným, ktorým to sľúbili, napríklad aj pani kolegyni Kolíkovej alebo, alebo mojim kolegom, neviem, kolegom alebo kolegyniam, a takisto aj mne pri rôznych príležitostiach, tak aspoň niekto, niekto tieto vybrané rozhodnutia videl. Pravda však je, že nie tridsať rozhodnutí svedčí o nejakých porušeniach ústavy, ale, ale iba šesť a tieto porušenia nemali vplyv na samotné trestné konania, pretože išlo o čiastkové úkony, ktoré neboli v súlade s ústavou. Čiže to, čo hovoril pán poslanec Gašpar alebo pán minister Susko, je lož, pretože oni tvrdia, že Úrad špeciálnej prokuratúry v tridsiatich prípadoch konal tak, že celé trestné konania boli protiústavné, a preto treba vraj Úrad špeciálnej prokuratúry zrušiť. Čiže je to ďalší dôkaz, že aj ich vlastné argumenty jednoducho sú falošné, sú dymovou clonou, majú vytvoriť dojem, že sa tu porušovali významným spôsobom ľudské práva, ktoré, a čo malo vplyv na trestné konania, ale aj pani prezidentka potvrdila, že to tak, že to tak nie je, pretože tieto, tieto veci ne... (Prerušenie vystúpenia časomerom.)
Pčolinský, Peter, podpredseda NR SR (2023-05-17):
Otváram rozpravu, do ktorej som nedostal žiadnu písomnú prihlášku. Pýtam sa, či sa chce niekto prihlásiť ústne. Nie. Uzatváram možnosť, vyhlasujem rozpravu za skončenú. Pán navrhovateľ, nech sa páči.
Laurenčík, Milan, podpredseda NR SR (2020-04-28):
Vážené panie poslankyne, vážení páni poslanci, pokračujeme v popoludňajšom rokovaní piateho dňa 6. schôdze Národnej rady Slovenskej republiky v prerušenej rozprave o programovom vyhlásení vlády Slovenskej republiky a žiadosti vlády o vyslovenie dôvery (tlač 68). Prosím povereného členy vlády Slovenskej republiky, aby zaujal miesto určené pre navrhovateľov, a určeného člena gestorského výboru pre financie a rozpočet, aby zaujal miesto určené pre spravodajcu. (Krátka pauza.) Vážené panie poslankyne, páni poslanci, práve som dostal informáciu, že ešte zasadá vláda a pán minister Krajniak, ktorý je tu v priestoroch Národnej rady, je na výbore. Takže pokiaľ neskončí tento výbor, tak vyhlasujem prestávku. (Prestávka.) (Po prestávke.) (Pokračovanie rokovania o programovom vyhlásení vlády Slovenskej republiky , tlač 68.)
Viskupič, Jozef, poslanec NR SR (2010-11-30):
Nasleduje hlasovanie o návrhu zákona ako celku s prijatými pozmeňujúcimi návrhmi a s odporúčaním gestorského výboru návrh schváliť. Dajte, prosím, hlasovať.
Bugár, Béla, podpredseda NR SR (2017-03-23):
Pán poslanec Blanár.
Šuteková, Miriam, poslankyňa NR SR (2021-11-24):
Pán predsedajúci, prosím, dajte hlasovať spoločne o bodoch 1, 2 a 6 z informácie.
Kremský, Peter, poslanec NR SR (2022-09-20):
Ďakujem, pán predsedajúci. Chcem tiež poďakovať kolegovi poslancovi Vetrákovi, predsedovi ústavnoprávneho výboru, za jeho kvalifikované vysvetlenie. Myslím si, že veľmi ťažko človek, ktorý nemá skúsenosti s ústavným právom, môže posúdiť túto otázku. A myslím si, že naozaj takáto, takáto úprava ústavy si vyžaduje poctivú diskusiu a tá poctivá diskusia tu neprebieha. Žiaľ, tu prebieha politická diskusia, nie ústavnoprávna. Politická diskusia je to preto, že vlastne opozícia tento návrh zobrala ako dobrú príležitosť, aby si kopla do vlády, aby si kopla do koalície a aby, aby podporila niečo, v čo dúfa, že jej pomôže vlastne zhodiť vládu a dostať sa k moci. Ja si myslím, že toto je hlavný dôvod. Ja si myslím, že niektoré ustanovenia tohto zákona ani nie sú že úplne bludné a dalo by sa nad nimi aj uvažovať, ale nie ako nástroj politického boja. Vy to užívate ako nástroj politického boja. Už tá platnosť zákona od 1.1. 2023 na to ukazuje. Ak by toto bolo naozaj poctivé, tak by to mohlo platiť až od termínu ďalších volieb, pretože, pretože použiť to len na to, aby, aby ste zhodili vládu je jednoducho nepoctivé. To sa tak nerobí. Pravidlá sa stanovujú dopredu a stanoviť počas hry pravidlá a zmeniť ich, to je ako keby ste vo futbale počas hry povedali, že á, teraz môžte hrať aj rukami desať minúť alebo odteraz. To proste sa tak jednoducho nerobí.
Pellegrini, Peter, predseda NR SR (2023-12-08):
Pani poslankyňa Števulová.
Pčolinský, Peter, podpredseda NR SR (2022-11-10):
Ďakujem. S faktickou pani poslankyňa Mária Kolíková.
Danko, Andrej, podpredseda NR SR (2024-09-11):
Ďakujem. Tým vyhlasujem rozpravu za skončenú. Chce k rozprave zaujať stanovisko navrhovateľ? Pán minister? Nie. Žiada si záverečné slovo spoločný spravodajca a súčasne ho ale žiadam, aby oznámil termín hlasovania o tomto návrhu zákona.
Paška, Pavol, predseda NR SR (2013-05-31):
(Hlasovanie.) 129 prítomných, 30 bolo za, 69 proti, 30 sa zdržali. Návrh sme neschválili. Pán poslanec Mihál uvedie hlasovanie v prvom čítaní o návrhu pánov poslancov Ľudovíta Kaník a Viliama Novotného na vydanie zákona č. 571 o rodičovskom príspevku, je to tlač 495. (Hlasovanie o návrhu poslancov Národnej rady Slovenskej republiky Ľudovíta Kaníka a Viliama Novotného na vydanie zákona, ktorým sa mení a dopĺňa zákon č. 571/2009 Z. z. o rodičovskom príspevku a o zmene a doplnení niektorých zákonov v znení neskorších predpisov , tlač 495.)
Matovič, Igor, podpredseda vlády a minister financií SR (2021-07-01):
Chcel by som, chcel by som na tú otázku reagovať.
Hrnčiar, Andrej, podpredseda NR SR (2018-09-20):
Pán minister, musím vás...
P. Hrušovský, podpredseda NR SR: (2001-10-18):
Prosím pánov poslancov, aby sa dostavili do rokovacej sály. Budeme hlasovať o prerokovanom bode programu. Prosím pánov poslancov o prezentáciu, zistíme počet prítomných poslancov v roko-vacej sále. Prosím pána spoločného spravodajcu, aby uvádzal jednotlivé návrhy na hlasovanie tak, ako ich uviedol vo svojom spravodajskom vystúpení. Najskôr budeme hlasovať o pozmeňujúcich návrhoch zo spoločnej správy. Nech sa páči. V. Maňka, poslanec: Áno, budeme hlasovať o pozmeňujúcich návrhoch zo spoločnej správy. Je ich celkovo 23 a všetky gestorský výbor odporúča schváliť.
Jurzyca, Eugen, poslanec NR SR (2014-09-16):
Ďakujem pekne. V zásade pán poslanec povedal všetko, len by som chcel podčiarknuť niektoré javy, ktoré sú dôležité v súvislosti s predkladaným zákonom. Z nich jeden je ten, že pokiaľ prejde, tak sa vytvoria tlaky na zvyšovanie priamych daní, daní z príjmu a odvodov. A to sú dane, ktoré negatívne pôsobia na hospodársky rast, na zvyšovanie kvality života, na nezamestnanosť, resp. negatívne na zamestnanosť. Čiže z tohto dôvodu si myslím, že to nie je dobrý návrh, ale aj z toho dôvodu, že doterajší stav umožňuje zapojiť do výberu daní technicky, aj politicky, samosprávy. A ten výber daní nie je jednoduchý. Ak sa celá tá politická ťarcha prenesie na štát, tak má problémy potom vyberať dane, pokiaľ jeho spojencom nie je samospráva. Toto sa do istej miery týmto deje. A podmnožinou tejto poznámky je aj poznámka o tom, že aj je potom ťažké udržať progresivitu, progresivitu, ktorú do istej miery ako riešenie krízy odporúča aj ANF teraz, je podľa mňa ťažšie ju udržať v dani z príjmov než v majetkových daniach a takýchto daniach, ktoré, mimochodom, keď hovoríme o majetkových daniach, tak máme jedny z najnižších na svete. Takže tá hlavná časť poznámky spočíva v tom, že je to presun na priame dane, a teda... (Prerušenie vystúpenia časomerom.)
Hrušovský, Pavol, podpredseda NR SR (2010-12-16):
O tom prvom, ktorý je súčasťou návrhu, netrvajú navrhovatelia o ňom hlasovať. Pán poslanec Vážny.
Hrušovský, Pavol, podpredseda NR SR (2010-08-10):
Pýtam sa teraz spoločného spravodajcu, či sa chce vyjadriť k rozprave a zaujať stanovisko. Nie. Panie poslankyne, páni poslanci, pristúpime k hlasovaniu. Poprosím teraz pána spoločného spravodajcu a predsedu gestorského výboru pre financie a rozpočet pána poslanca Kollára, aby hlasovanie o návrhu uznesenia uviedol. Nech sa páči, pán poslanec, máte slovo.
Pellegrini, Peter, predseda NR SR (2015-12-03):
Nech sa páči, pán minister, ak chcete reagovať.
Glváč, Martin, podpredseda NR SR (2018-05-10):
Ďakujem. Pán poslanec Blanár, chcete položiť doplňujúcu otázku? Nech sa páči.
Glváč, Martin, podpredseda NR SR (2019-09-19):
Ďakujem. Otváram všeobecnú rozpravu. Do rozpravy som dostal jednu písomnú prihlášku. Pán poslanec Dostál, nech sa páči, máte slovo.
Mikloško, Jozef, poslanec NR SR (2015-03-12):
Ďakujem. Ja tiež vítam implementovanie tejto smernice, transpozície. Iste treba súhlasiť s tým, že sa zjednocuje konanie o azyle, zabezpečujú sa rovnaké podmienky pre prijímanie žiadateľov a tak ďalej. Aj to vítam, že deti už nepôjdu do azylových zariadení, kde sú tie podmienky všelijaké, všelikto tam býva, ale že pôjdu do zariadení sociálnoprávnej ochrany detí, sociálnej kurately, ktoré predsa sú šité pre malé deti a je tam odborný personál. Chcem len upozorniť, že implementácia smernice je zvláštna v tom, že ona musí platiť aj pre Talianov, kde ročne prijmú 200-tisíc cudzincov a mnohí z nich žiadajú o azyl a stále sa to tam valí z juhu, a iná je aj pre Slovensko, ktoré prijme ročne 10 žiadateľov alebo uzná ich za azylových. Ja som v tomto smere dal ministrovi vnútra interpeláciu na túto tému, že príliš málo túto azylovú možnosť využívame. Samozrejme, je to aj na doplnenie našich odborníkov alebo na doplnenie ľudí, keď sa deti nerodia, veľmi opatrne to treba robiť. On mi dal aj odpoveď, kde mi dal zoznam mnohých, ktorí žiadajú, ale len málo dostanú túto možnosť. Samozrejme, aj cudzineckú políciu som sa snažil nejako vylepšiť v tom, že nevedia reči, že tam pozerajú aj na legálneho človeka, ktorý sem príde na štúdium alebo na nejakú stáž, tak isto ako na človeka, ktorý príde z ulice a bohviečo tuná všetko chce. Ja by som to chcel povedať, že teraz je šanca to zlepšiť. Naozaj to prenasledovanie kresťanov vo svete, najmä v krajinách Stredného východu, Blízkeho východu, je hrozné a teraz by sme mali niečo konkrétne v tomto smere spraviť, tam je... (Prerušenie vystúpenia časomerom.)
P. Hrušovský, predseda NR SR: (2004-12-02):
(Hlasovanie.) 133 prítomných, 3 za, 81 proti, 47 sa zdržalo, 2 nehlasovali. Návrh sme neschválili. Ďalší návrh. M. Majdová, poslankyňa: Teraz dajte, prosím, hlasovať o tom, že postupujeme zákon do tretieho čítania, keďže mám poverenie výboru.
D. Jarjabek, poslanec: (2003-12-03):
Ďakujem za pozornosť. (Potlesk.)
M. Hort, podpredseda NR SR: (2008-07-03):
(Prestávka.) (Po prestávke.)
Hlina, Alojz, poslanec NR SR (2013-12-17):
Vážený pán predseda, dovoľte, aby som povedal, že tlač 748 a 749, to znamená mnou predkladané návrhy zákonov, sťahujem z legislatívneho procesu. Ďakujem.
F. Mikloško, poslanec: (2004-01-20):
Návrh na uzavretie Dohody medzi Slovenskou republikou a registrovanými cirkvami a náboženskými spoločnosťami o náboženskej výchove a vzdelaní, tlač 543, pridelil predseda Národnej rady Slovenskej republiky rozhodnutím z 15. januára 2004 č. 548 na rokovanie Zahraničnému výboru Národnej rady Slovenskej republiky a Výboru Národnej rady Slovenskej republiky pre vzdelanie, vedu, šport, mládež, kultúru a médiá. Za gestorský výbor určil predseda Národnej rady Slovenskej republiky Výbor Národnej rady Slovenskej republiky pre vzdelanie, vedu, šport a mládež, kultúru a médiá. Výsledky prerokovania návrhu. Zahraničný výbor Národnej rady Slovenskej republiky a Výbor Národnej rady Slovenskej republiky pre vzdelanie, vedu šport a mládež, kultúru a médiá zhodne odporúčajú Národnej rade Slovenskej republiky zobrať so súhlasom na vedomie predmetnú dohodu. Gestorský výbor na základe stanovísk poslancov výboru vyjadrených v rozprave k tomuto návrhu odporúča Národnej rade Slovenskej republiky zobrať so súhlasom na vedomie návrh na uzavretie Dohody medzi Slovenskou republikou a registrovanými cirkvami a náboženskými spoločnosťami o náboženskej výchove a vzdelaní a rozhodnutie vlády Slovenskej republiky uverejniť Dohodu medzi Slovenskou republikou a registrovanými cirkvami a náboženskými spoločnosťami o výchove a vzdelaní v Zbierke zákonov Slovenskej republiky. Pán predseda, to je všetko. Návrh na uznesenie prečítam po skončení rozpravy, keď budeme osobitne hlasovať o tejto zmluve.
Hlina, Alojz, poslanec NR SR (2015-06-30):
Ja si myslím, že pán Beblavý veľmi dobre vystúpil, a povedal, že v dobrom radí, aby stiahli tento návrh. Naozaj a mne nestačilo ani vysvetlenie predchádzajúce, že či bude o jedno dieťa viac alebo menej, čiarka, alebo. Ja nedokážem, ja viem, že tu ste všetci géniovia, ja nedokážem vnímať tú zmenu v tom danom kontexte, neviem, za čo mám hlasovať. Som síce poľnohospodár, nedosahujem vaše výšiny, vaše rozmery, ja som sa nikdy na to nehral, ale nezvládam to. Čestné slovo. Neviem to vnímať v kontexte, že čo sme vlastne, čo ste vlastne opravili, ako ste to upravili, ako to súvisí alebo nesúvisí. Lebo legislatívno-technická zmena je typu, že je tam zbytočne čiarka alebo je tam niečo, niečo proste, ale tuná aj kolega v tom odôvodnení hovoril niečo iné. Hovoril významovú vec. Aj tuná nemám, nie som presvedčený o tom, že opravujeme „tvrdku“. Keby som ja písal pozmeňovák, tak by som v treťom čítaní mohol vystúpiť a povedal by som, že opravujem „tvrdku“, lebo by som ju tam určite urobil. Hej? A to je legislatívno-technická zmena, prosím vás. Toto, čo tu stvárate, je niečo úplne iné. Úplne niečo iné. Ja viem, že ste tu všetci géniovia, ktorí zvládnete tri-štyri funkcie naraz, ja robím jednu, snažím sa ju poriadne a skladám zbrane. Neviem, o čom má hlasovať, neviem to vnímať v kontexte, neviem.
M. Číž, podpredseda NR SR: (2009-12-09):
Slovo má pán poslanec Rydlo.
Laššáková, Ľubica, poslankyňa NR SR (2021-11-24):
Ďakujem pekne za slovo, pán predsedajúci. Juraj, aj ty si spomenul tému peňazí. Naozaj koľko tých peňazí vlastne je? Koľko potrebuje Múzeum SNP? Mám obavy, že pani ministerka doteraz presne nevie, aký je rozpočet Múzea Slovenského národného povstania, a tým pádom vlastne by ma zaujímalo, odkiaľ pán minister Naď bude vedieť, aký objem peňazí má navýšiť, keď teda chce dať naviac peniaze. Mňa veľmi mrzí aj to, ty si to tiež spomenul, že nedodržali sľub a skutočne to Múzeum Slovenského národného povstania roztrhli na tri časti, nakoniec toto je striktne uvedené aj v návrhu zákona, o ktorom hovoríme, no a tento návrh zákona podľa mňa prišiel do parlamentu iba preto, aby sa vlastne posvätilo presunutie Múzea SNP spod kultúry pod obranu a všetky tie ostatné veci okolo toho, aké bude funkčné obdobie riaditeľov a podobne, sú len zásterkou. To, že neakceptovala pani ministerka 7-tisíc podpisov, možno ich bolo aj viac, ja už som to prestala sledovať, pod petíciu za zachovanie múzea pod ministerstvom kultúry, je chyba. To, že nekomunikovala s Múzejnou a galerijnou radou, je tiež obrovská chyba, ale myslím si, že aj v tomto prípade je najväčšou chybou to, že osud Múzea Slovenského národného povstania v tej podobe, v akej múzeum fungovalo desiatky rokov, absolútne hodila cez palubu a napáchala tým naozaj obrovské morálne škody.
Glváč, Martin, podpredseda NR SR (2019-09-12):
Aj ten Prístavný most tak možno vyzerá? Ďalšia otázka je od pána poslanca Dostála a adresovaná je ministerke vnútra pani Sakovej v zastúpení a znie: „Pokračuje ministerstvo vnútra v legislatívnom procese ohľadom návrhu zákona o potláčaní kriminality rómskych osád, ktorý ohlasoval pán minister Kaliňák? Nemyslíte si, že postaviť kriminalitu na etnický alebo rasový základ je ústavne sporné a populistické riešenie, ktoré neslúži na reálne riešenie problémov, ale vytvára v spoločnosti nové pnutia?“ Nech sa páči.
Uhliarik, Ivan, poslanec NR SR (2013-07-01):
Ďakujem pekne. Vážený pán podpredseda, vážený navrhovateľ, dámy a páni, v súlade s § 73 ods. 1 zákona o rokovacom poriadku som bol určený Výborom Národnej rady Slovenskej republiky pre zdravotníctvo za spravodajcu k návrhu poslancov Národnej rady Slovenskej republiky Tibora Bastrnáka, Bélu Bugára a Józsefa Nagya na vydanie zákona, ktorým sa mení a dopĺňa zákon č. 577/2004 Z. z. o rozsahu zdravotnej starostlivosti uhrádzanej na základe verejného zdravotného poistenia a o úhradách za služby súvisiace s poskytovaním zdravotnej starostlivosti v znení neskorších predpisov (tlač 575). Na základe uvedeného podávam v prvom čítaní spravodajskú informáciu o predmetnom návrhu zákona. Konštatujem, že uvedený návrh spĺňa z formálnoprávnej stránky všetky náležitosti uvedené v § 67 a § 68 zákona Národnej rady Slovenskej republiky č. 350/1996 Z. z. o rokovacom poriadku v znení neskorších predpisov, ako aj náležitosti uvedené v legislatívnych pravidlách. Ako sa uvádza v dôvodovej správe, návrh zákona je v súlade s Ústavou Slovenskej republiky, ostatnými zákonmi a s medzinárodnými zmluvami, ktorými je Slovenská republika viazaná, a s právnymi predpismi Európskej únie. Predložený návrh zákona nemá vplyv na verejné financie, nemá vplyv na podnikateľské prostredie a nemá vplyv na zamestnanosť, takisto nemá vplyv na životné prostredie. Prosím, otvorte rozpravu, pán predsedajúci.
Pfundtner, Edita, poslankyňa NR SR (2014-11-08):
Ďakujem za slovo. Pán Frešo, opäť ste rozprúdili diskusiu k prerokovanému bodu. Zároveň sa však stupňuje aj náš smútok a znechutenie a sme stále viac a viac zhrození z toho, že na Slovensku je dlhodobo vytvorené, akceptované, ale, čo je horšie, aj systematicky podporované prostredie, ktoré praje korupčnému správaniu a špekulatívnemu podnikaniu. Podnikaniu priživujúcemu sa na štáte, na štátnych zákazkách. Sú to rodinné klany, klany spriaznených osôb a firiem, ktoré si vždy nájdu cestu k tým lukratívnym štátnym zákazkám a takto už dlhé roky vyciciavajú náš spoločný majetok a bohatnú na našich spoločných hodnotách. Nechcem si predstaviť obludné rozmery ich snaženia a obávam sa, že na dôsledné vyšetrenie všetkých týchto nekalostí nemáme v súčasnosti ani dostatok vyšetrovateľov a prokurátorov. Žiaľ, páchateľ je častokrát o krok pred vyšetrovateľom, pred právom a hlavne pred spravodlivosťou. Páchateľ si zvyčajne dáva veľký pozor na to, aby právne bol ťažko dolapiteľný. Namiesto verejnej hanby okrádanie stihli niektorí povýšiť už aj na cnosť. Aby sme však nečakali iba na konanie príslušných kontrolných orgánov, na Božie mlyny, dúfam, že voliči vyjadria svoj názor vo voľbách a vo voľbách dajú stop ľudom, ktorí tolerujú korupciu a kryjú nekalosti. Ďakujem pekne.
Bublavý, Dušan, poslanec NR SR (2017-03-28):
Pán predsedajúci, prosím, dajte hlasovať o tom, že Národná rada v súlade s rozhodnutím predsedu Národnej rady prideľuje predložený návrh zákona na prerokovanie výborom: Ústavnoprávnemu výboru Národnej rady Slovenskej republiky a Výboru Národnej rady Slovenskej republiky pre verejnú správu a regionálny rozvoj. Za gestorský výbor navrhujem výbor Národnej rady pre verejnú správu a regionálny rozvoj s odporúčaním, aby výbory predmetný návrh zákona prerokovali do 5. mája 2017 a v gestorskom výbore do 9. mája 2017.
Laššáková, Jana, podpredsedníčka NR SR (2015-01-28):
Na vystúpenie pána poslanca nie sú faktické poznámky. Nech sa páči, pán poslanec Kaník, máte slovo.
Hort, Milan, podpredseda NR SR (2011-04-01):
Ďalej s faktickou poznámkou je prihlásený pán poslanec Rafael Rafaj, nech sa páči.
Vaľová, Jana, poslankyňa NR SR (2016-10-19):
Ďakujem veľmi pekne. Samozrejme, pani kolegyňa zo sociálneho výboru, určite všetci súhlasíme s tým, že ľuďom, ktorí sa starajú o svojich príbuzných, ktorí sa starajú o svoje deti, matky, ktoré ich opatrujú a sú denno-denne pri deťoch, určite by si zaslúžili vyššiu kompenzáciu. Kompenzácia o 27,10 eur mesačne sa možno zdá málo, ale keď si povieme, že ju bude poberať 33 450 osôb, tak si treba povedať, koľko to bude činiť ročne v rozpočte, a treba si povedať aj ostatné dávky, ktoré sme v tomto zákone navýšili a navyšujeme. Ja na to snáď odpoviem len jednou vetou, ktorú pán Mihál, keď vystúpil v rozprave, tak povedal, chcel som zvýšiť viac, keď som bol minister, ale nepustil ma rozpočet a nepustili ma koaličné strany. Teraz nehovorím o koaličných stranách, ale vždy hovorím o rozpočte, o zodpovednosti. Veľmi ľahko sa možno rozpráva alebo; ak nemáme aj zodpovednosť za rozpočet, ale určite súhlasím s tým, že tí, ktorí robia takúto záslužnú prácu pre spoločnosť, si tieto finančné prostriedky zaslúžia. Možno by bolo treba ich nejakým spôsobom aj rozlíšiť, lebo niektorí môžu ešte aj pracovať popritom. Povedzme si, že to nie je náhrada príjmu, ale je to vlastne príspevok. To nie je náhrada príjmu, že niekto nepracuje a mal by mať ako minimálnu mzdu alebo podobne. Ale hovorím, vážim si túto prácu, som rada, že ministerstvo navrhlo aspoň také zvýšenie, a určite budeme ďalej o tom diskutovať. Ale hovorím, že musíme byť zodpovední aj k rozpočtu a asi ten rozpočet má takúto možnosť, ktorú sme mohli teraz momentálne poskytnúť. Ďakujem veľmi pekne za príspevok.
Valášek, Tomáš, poslanec NR SR (2020-04-01):
Kolegyne, kolegovia, výbor pre európske záležitosti bude zasadať zajtra 9.30 v miestnosti 133. Vďaka.
Krúpa, Juraj, poslanec NR SR (2021-05-13):
Týmto sme hlasovali o všetkých pozmeňujúcich návrhoch. Pán predsedajúci, dajte hlasovať o tom, že prerokovaný návrh zákona prerokujeme v treťom čítaní ihneď.
Pčolinský, Peter, podpredseda NR SR (2023-02-09):
Ďakujem pekne. Ďalšia otázka je od pána poslanca Martina Čepčeka, ktorý je v sále, a je otázka adresovaná dočasne poverenej ministerke kultúry pani Natálii Milanovej. Otázka znie: „Vážená pani ministerka, sľubovali ste zníženie byrokracie, pri mediálnom zákone ste ich zaviedli nad rámec požiadaviek Európskej únie. Môžte to, prosím, vysvetliť?“